**Să fii copil...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să fii copil

Să priveşti cerul

Cu ochi senini

Şi-ncrezători...

Şi să doreşti

Să ştii misterul

Ce se ascunde

După nori...

Să fii copil

Şi bucuria

S-o porţi în suflet

Şi-atunci când plângi

Să îţi zâmbească

Veşnicia

Când mulţumit

La piept tu strângi,

Toţi trandafirii

Care-odată

Mult te-au rănit

Cu spinii lor...

Tu fii copil.

Cerescul Tată

Vindecă

Rănile ce dor...

Să fii copil,

Un fiu al Păcii

Să laşi în suflet

Mângâieri..

Să nu priveşti

Nicicând în urmă

Nici la necazul

Cel de ieri..

Copil fiind,

Cerul surâde..

Şi stelele

Toate se-aprind..

Şoptind în taină

Pe-nserate:

De eşti copil,

Eşti fericit!

23.05.2017